Roger Lee

Roger Colville Lee (sündinud 1. juulil 1991 Southamptoni vallas, Bermudal) on Bermuda jalgpallur, paremkaitsja. Ta mängis viimati Eesti Meistriliiga klubis Tallinna Kalev.

Ta alustas klubikarjääri Bermuda klubides Somerset Eagles, Bermuda Hogges ja Robin Hood. 2014. aastal suundus ta Inglismaale, liitudes tugevuselt kuuenda liiga klubiga Weston-super-Mare. Seejärel mängis ta veel mitu aastat Inglismaa madalama liigataseme klubides.

Kaleviga liitus ta 2019. aasta jaanuaris. Meistriliigas tegi ta debüüdi 9. märtsil 2019 mängus FCI Levadia vastu.

Bermuda jalgpallikoondisse on Lee kuulunud alates 2008. aastast. Ta kuulus Bermuda koondisse 2019. aasta CONCACAF Gold Cup'il.

Viited 

Bermuda sportlased
JK Tallinna Kalevi jalgpallurid
Meistriliiga mängijad
Sündinud 1991
Välismaa jalgpallurid Eestis